Júlíanna Ósk Hafberg er ung og efnileg listakona sem er er búsett í Árósum í Danmörku og hefur komið sér upp fallegu stúdíói þar í bæ . Júlíanna hannaði póstkort sem fylgir nýjasta blaði Húsa og híbýla . Við fengum því að kynnast henni nánar og kíkja inn á vinnustofuna hennar í Árósum . „ Minn stíll er mjög berskjaldaður . Mitt undirliggjandi þema í gegnum allt sem ég geri eru tilfinningar og berskjöldun ( e. vulnerability ) . Viðfangsefni mín eru oft þyngri ; eins og pælingar um lífið og dauðann , tilgang og allskonar hluti sem eru álitnir „ taboo “ eins og andleg heilsa , nekt o.þ.h . Á móti því er tjáning mín oft léttari , með ljósum litum , náttúrulegum formum , fínum línum og almennt mýkra yfirbragði . “ „ Það er æðislegt að geta draslað út … “ Spurð út í vinnustofuna segir Júlíana : „ Ég er frekar nýkomin með þessa fyrstu vinnustofu mína . Þetta er stórt rými sem ég deili með tveimur yndislegum eldri konum í rólegu úthverfi hérna í Árósum . Hér er mikil ró og hef ég u.þ.b. 18 fermetra út af fyrir mig . Það er æðislegt að geta draslað út og nýtt sér allt rýmið í allskonar hluti án þess að þurfa að ganga frá og þrífa strax eftir á , sem ég þurfti alltaf að gera áður þegar ég vann í svefnherberginu mínu . “ Lestu viðtalið við Júlíönnu í heild sinni í 11. tölublaði Húsa og híbýla og skoðað fleiri myndir .